# ค่อม ชวนชื่น
ค่อม ชวนชื่น เป็นชื่อในวงการแสดงของ อาคม ปรีดากุล (5 มกราคม พ.ศ. 2501 – 30 เมษายน พ.ศ. 2564) เป็นนักแสดงตลกชาวไทย เริ่มเป็นที่รู้จักจากการเล่นตลกคาเฟ่ในคณะชวนชื่น และต่อมาได้แสดงภาพยนตร์ เช่น 7 ประจัญบานและแสบสนิท ศิษย์ส่ายหน้า เป็นต้น มักมีเอกลักษณ์เฉพาะตัวคือการสบถคำด่า

 ประวัติและครอบครัว 
อาคม ปรีดากุล เกิดเมื่อวันที่ 5 มกราคม พ.ศ. 2501 ที่ตำบลสวนกล้วย อำเภอบ้านโป่ง จังหวัดราชบุรี เป็นบุตรนายวิทย์ ปรีดากุล บิดาเป็นลิเกและเป็นพี่ชายของนายชนะ ปรีดากุล (พ่อของ ยุ้ย ญาติเยอะ) อาคมเป็นนักแสดงตลกชาวไทย อดีตเคยเล่นลิเกในคณะพงศ์ศักดิ์ สวนศรี และเป็นอดีตสมาชิกตลกคณะชวนชื่น วงการบันเทิงมักจะเรียกติดปากว่า "น้าค่อม" ทั้งนี้ อาคมจบการศึกษาเพียงชั้นประถมศึกษาปีที่ 1 โดยไม่รู้หนังสือเลย แต่เขากลับเป็นคนที่มีความสามารถพิเศษเรื่องการจำบทได้อย่างแม่นยำ จากนั้นเขาประกอบอาชีพนักแสดงตลก

อาคม สมรสกับประภาศรี ปรีดากุล (ชื่อเล่น : เอ๋) เมื่อปลายปี พ.ศ. 2528แม่เอ๋ ภรรยาน้าค่อม เผยจับได้สามีซ่อนเงินครั้งแรกตอนไหน (คลิป) ไทยรัฐ สืบค้นเมื่อ 2 พฤศจิกายน 2564 มีบุตร-ธิดา 3 คน คือ

 ณพัชรินทร์ ไพบูลย์รัตนกิจ (เดิมชื่อ จีรนันท์ ปรีดากุล)
 กฤต ปรีดากุล
 วิธาน ปรีดากุล 

 สุขภาพและการเสียชีวิต 
เขาได้รับการวินิจฉัยเป็นโรคเบาหวาน ความดันโลหิตสูงและโรคหลอดเลือดสมอง เมื่อวันที่ 12 เมษายน พ.ศ. 2564 เขาตรวจพบว่าติดเชื้อไวรัสโคโรนา 2019 (โควิด-19) หลังจากที่เมื่อวันที่ 7 เมษายน ถ่ายทำรายการ ฮอลลีวูดเกมไนท์ไทยแลนด์ ซูเปอร์แชมป์ ที่มี บอล เชิญยิ้ม และ แจ๊ส ชวนชื่น ร่วมถ่ายทำรายการด้วย และทั้งคู่เปิดเผยเมื่อวันที่ 10 เมษายนว่า จากนั้นเขาจึงพาสมาชิกครอบครัวไปตรวจหาเชื้อ ปรากฏว่าพบเขาติดเชื้อคนเดียว เขาจึงเข้ารักษาทันทีที่โรงพยาบาลวิภาราม ก่อนย้ายไปสถาบันการแพทย์จักรีนฤบดินทร์ภายหลังจากที่อาการเริ่มทรุดลงหนักตั้งแต่วันที่ 18 เมษายน ซึ่งจากการย้ายโรงพยาบาลครั้งนี้ก่อให้เกิดกระแสในโลกออนไลน์ หลังมีคนใกล้ตัวออกมาโพสต์แสดงความเห็นใจและต้องการเปลี่ยนแพทย์ ทำให้เกิดข้อครหาเรื่องการเลือกปฏิบัติและอภิสิทธิ์ของผู้มีชื่อเสียง ภายหลังจากย้ายมาที่สถาบันการแพทย์จักรีนฤบดินทร์ อาการของเขาก็ยังไม่ดีขึ้น ต้องให้ออกซิเจนตลอดเวลา ฟอกไตเอาของเสียออกตลอด 24 ชั่วโมง และยังตรวจพบค่าเหลืองในตับพุ่งสูงมากกว่าคนปกติ และในวันที่ 20 เมษายน เชื้อไวรัสลงปอด จนกระทั่งวันที่ 29 เมษายน ณพัชรินทร์เผยว่า อาการของเขาทรุดหนักมากแม้แพทย์ทำการรักษาอย่างเต็มที่ และพบว่าอวัยวะร่างกายหลายอย่างล้มเหลว อาคมได้เสียชีวิตเมื่อวันที่ 30 เมษายน พ.ศ. 2564 เวลาประมาณ 07.28 น. ที่สถาบันการแพทย์จักรีนฤบดินทร์ ด้วยภาวะหัวใจล้มเหลวซึ่งมาจากภาวะแทรกซ้อนของโรคโควิด-19 โดยญาติได้นำร่างกลับมาประกอบพิธีกรรมทางศาสนาและฌาปนกิจศพทันทีในเวลา 15.00 น. ณ วัดพระศรีมหาธาตุวรมหาวิหาร

  ผลงานการแสดง 
 ภาพยนตร์ 
 ปี   เรื่อง  รับบท หมายเหตุ2539กลิ่นสีและทีแปรงใบ25457 ประจัญบานจุก เบี้ยวสกุลผีหัวขาดโก๊ะ2546หลบผี ผีไม่หลบคำมีแอบ...คนข้างบ้านจ่าจิ้มชื่อชอบชวนหาเรื่องเจ้าอาวาสรับเชิญคนบอ ผีบ้า ป่าช้าแตกอบต. เหยินคนปีมะไอ้สี่2547โกร๋น ก๊วน กวน ผีสัปเหร่อชอบ2548คนหอนขี้เรื้อน ในคืนเดือนเสี้ยวน้าแดงก็เคยสัญญาหมอผี7 ประจัญบาน 2จุก เบี้ยวสกุลนรกน้าเต๋าพยัคฆ์ร้าย ส่ายหน้าจ่าพิทักษ์เสือภูเขาหัวหน้าเผ่าซาลาส2549โกยเถอะโยมเมฆลูกตลก....ตกไม่ไกลต้นหลวงพ่อแซ่บไอ้บ้าแสบสนิท ศิษย์ส่ายหน้าสิทธิ์เป็นเรื่องที่ทำให้เป็นที่รู้จักจากคำด่า2550หอแต๋วแตกคาวบอยที่ผ่านทางมา(ล้อเลียน Brokeback Mountain)ผีไม้จิ้มฟันพ่อค้าไม้จิ้มฟันรับเชิญรักนะ 24 ชั่วโมงตลกคาเฟ่ตั๊ดสู้ฟุดเสิ่นจื้อหลางรับเชิญอีส้ม สมหวังผู้จัดการเหยินโปงลางสะดิ้ง ลำซิ่งส่ายหน้าด้วง2551หม่ำ เดียว หัวเหลี่ยม หัวแหลมหัวหน้าหม่ำรับเชิญสวย สิงห์ กระทิง แซ่บลุงวัตรรับเชิญผีตาหวานกับอาจารย์ตาโบ๋เว่อร์บ้านผีเปิบจ่ายื่นว้อ...หมาบ้ามหาสนุกผู้ใหญ่เสนาะเทวดาตกมันส์เจ๋งหลวงพี่เท่ง 2 รุ่นฮาร่ำรวยชายออกรถป้ายแดงรับเชิญ5 แถวคนขับแท็กซี่หวานขม BitterSweet BoydPod The Short Filmจราจรค่อมตอน Yoo Hooหัวหลุดแฟมิลี่สังคม2552ฟ้าใส ใจชื่นบานจอบบุปผาราตรี 3.1เซียนต้อมบุปผาราตรี 3.2เซียนต้อมรับเชิญกระสือฟัดปอบสัปเหร่ออีส้มสมหวัง ชะชะช่าค่อมโหด หน้า เหี่ยว 966มงคล รามา32 ธันวาคนไข้หมายเลข 7รับเชิญ25534 สิงห์คอนเฟิร์มจ่าแหยมมายวาเลนไทน์ แล้วรัก...ก็หมุนรอบตัวเราอาก๋งกองพันครึกครื้น ท.ทหารคึกคักพลทหารเอกสามย่านน้าค่อม พนักงานขับรถทัวร์ผู้หญิง 5 บาป 2พี่เบิร์ดรับเชิญโป๊ะแตกค่อม ชวนชื่นแสดงเป็นตัวเองตุ๊กกี้ เจ้าหญิงขายกบอาจารย์ศิลป์อาชาหลวงพี่เท่ง 3หัวหน้าค่ายมวยรับเชิญยายสั่งมาใหญ่หมวดตำรวจอันธพาล บ่อ เซียง กังจิว ตรอกโรงเจอีเห็ดสด เผด็จศึกหมอลำ โอสถเทพน้ำ ผีนองสยองขวัญน้าจวบกะปิ ลิงจ๋อไม่หลอกจ้าวพระค่อมรับเชิญผู้ชายลัลล้าน้าค่อมรับเชิญสุดเขตสเลดเป็ดเสน่ห์2554บางคนแคร์ แคร์บางคนผู้ดูแลตึกเท่ง โหน่ง จีวรบินกองโจรหน้าผีรับเชิญชิป / หายนักพนันตำนานสมเด็จพระนเรศวรมหาราช ภาค ๓ ยุทธนาวีชาวบ้านรับเชิญฮาศาสตร์ครูใหญ่ฮาศาตร์จั๊กกะแหล๋นลุงสำเริงสมอลล์รู กูแนวพ่อรับเชิญใหม่กะหม่ำ โดนกะโดนหมอก้านคอกัดพิธีกรแสดงเป็นตัวเองตำนานสมเด็จพระนเรศวรมหาราช ภาค ๔ ศึกนันทบุเรงชาวบ้าน(ปรากฏชื่อในเครดิต)Love Summer รักตะลอน ออน เดอะ บีชพ่อไข่มุกมิดไมล์ Racing Loveชูศักดิ์แวมไพร์สตรอเบอร์รี่จอมโจรเสียงเท่าฟ้าหน้าเท่ากลองแสดงร่วมกับ ปรีชา ชนะภัยส.ค.ส. สวีทตี้คนขับแท็กซี่รับเชิญ2555วาเลนไทน์ สวีทตี้คนขับแท็กซี่รับเชิญแก๊งค์ตบผีน้าค่อมแสดงเป็นตัวเองรักแรกกระแทกจิ้นต๋องเค้าเรียกผมว่าความรักน้าทอมหอแต๋วแตก แหกมว๊ากมว๊ากกกหมอผี 2 (หนุมาน)เก๋าเกรียนอาจารย์เฮงคุณนายโฮผู้กองบูรพาคืนวันเสาร์ถึงเช้าวันจันทร์อะตอม(ปรากฏในหนังซ้อนหนังเรื่อง "คู่ฟัดหวัดแดก")2556ฤดูที่ฉันเหงาอะตอม(ปรากฏในหนังซ้อนหนังเรื่อง "คู่ฟัดหวัดแดก 2")CHOICE คู่ซี้ดีแต่ฝันคนขับแท๊กซี่(ปรากฏชื่อในเครดิต)First love รักครั้งแรกครูเบาหวิวโอ้! มายโกสต์ คุณผีช่วยน้าเข้มเซียนพระCoffee Please แก้วนี้หัวใจสั่นบรูโน่2557นะโมโอเคเสี่ยถัง2558Feel Good...เพราะรู้สึกดีที่มีกันอาจารย์มาก่อนเลิฟอะรูมิไลค์ รักอะไรไม่รู้จ่านนท์2559ป๊าด 888 แรงทะลุนรกหลวงพ่อโรงเรียนผีบรรณารักษ์จำเนียร วิเวียน โตมร เสือดอน2560 ไทยแลนด์โอนลี่ ชิ่งหลงสลัมบอย ซอยตื๊ดโจ๊ะ สายฟ้าDie Tomorrowนักดนตรีอาวุโส2561ฮักแพงเสี่ยณรงค์ไบค์แมน ศักรินทร์ตูดหมึกลุงปรีชา2562สงกรานต์แสบสะท้านโลกันต์เสือ ส.วาเลนไทน์ออนซอนเดหลวงตาบุญหลวงตา มหาเฮงหลวงตาไบค์แมน 2ลุงปรีชาแฮปปี้นิวยู แสบสนั่น ยันหว่างคนขายลอตเตอรี่2563มือปืน/โลก/พระ/จัน 2ฝิ่นดง จงอางสุพรรณฮักเถิดเทิงเฮียยิ่งใหญ่หลวงพี่กะอีปอบหลวงพี่อีเรียมซิ่งน้าศร2565บักแตงโมปีแอร์ขุนแหยหัวหมู่ค่อม

 ละครโทรทัศน์ 
แบ่งตามปี 

พ.ศ. 2542

 กองร้อย 501 (ช่อง 7)

พ.ศ. 2544

 แม่มดยอดยุ่ง (ช่อง 7)

พ.ศ. 2545
 อิเหนา (ช่อง 3)
 มรดกหกคะเมน (ช่อง 5)
 บัวกลางบึง (ช่อง 7) 
 เสื้อสีฝุ่น (ช่อง 3)
 สะใภ้ไฮโซ (ช่อง 5)
 เทพีจ้าวสังเวียน (ช่อง 7)
พ.ศ. 2546
 โจรปล้นใจ (ช่อง 7) 
 ระเบิดเถิดเทิง ตอน ฝนดาวตก (ช่อง 5) 
 ระเบิดเถิดเทิง ตอน เถิดเทิงอวอร์ด 2546 (ช่อง 5) 
 ผ้าขี้ริ้วห่อดิน (ช่อง 3) 
พ.ศ. 2547

 คู่กรรม 2 (ช่อง 3)
 คุณพ่อรับจ้าง (ช่อง 7)

พ.ศ. 2548

 รักของนายดอกไม้ (ช่อง 3)

พ.ศ. 2549

 มนต์รักล็อตเตอรี่ (ช่อง 3)
รักไต่ถัง (ช่อง 7)
วีรกรรมทำเพื่อเธอ (ช่อง 3)

พ.ศ. 2550

 มดใสหัวใจซ่าส์ (ช่อง 7)
น้องเหมียวเขี้ยวเพชร (ช่อง 7)
ระเบิดเถิดเทิง ตอน ผู้ต้องสงสัย (ช่อง 5)

พ.ศ. 2551

เจาะเวลาหาโก๊ะ (ช่อง 7)
เจ้าหญิงลำซิ่ง (ช่อง 7)
คู่กิ๊กพริกกะเกลือ (ช่อง 7)

พ.ศ. 2552

รักอยู่หมัด (ช่อง 7)
เพื่อนซี้ล่องหน (ช่อง 3)
 โก๊ะซ่าท้ามิติ (ช่อง 7)

พ.ศ. 2553

 พระจันทร์ลายพยัคฆ์ (ช่อง 7)
 ปอบอพาร์ตเมนต์ (ช่อง 7)
 หลวงตามหาชน (ช่อง 3)
 สลัดโสดคอมปานี (ช่อง 3)
 เธอกับเขาและรักของเรา (ช่อง 7)

พ.ศ. 2554

 โก๊ะ 7 (ช่อง 7)
รักไม่มีวันตาย (ช่อง 3)

พ.ศ. 2555

 รักออกอากาศ (ช่อง 3)
 ท่านชายในสายหมอก (ช่อง 3)
 ศีล 5 คนกล้าท้าอธรรม (ช่อง 5)
 กู้ภัยหัวใจแหวว (ช่อง 7)

พ.ศ. 2556

 ยัยบุญกับหมอทึ่ม (ช่อง 3)
 ซินเดอเรลล่ารองเท้าแตะ (ช่อง 7)
คุณแม่เฉพาะหน้า คุณย่าเฉพาะกิจ (ช่อง 7)
วิวาห์ป่าช้าแตก (ช่อง 8)
ลิเกเงินร้อย (ช่อง 7)
มิสเตอร์บ้านนา (ช่อง 3)

พ.ศ. 2557

 โก๊ะ 8 ตะลุยแดนมหัศจรรย์ (ช่อง 7)
 รักคุณเท่าช้าง (ช่อง 7)
 พรายพยากรณ์ (ช่อง 7)

พ.ศ. 2558

 LOL ชีวิตคิดบวก (ช่อง True4U)
บุษบาท่าเรือ (ช่อง 7)
สภ.รอรัก (ช่อง 7)
บริษัทฮาไม่จำกัด (ช่อง 9)
ปาฏิหาริย์รักข้ามขอบฟ้า (ช่อง 3)
เพลิงตะวัน (ช่อง 7)

พ.ศ. 2559

 ส้มตำแฮมเบอร์เกอร์ (ช่อง True4U)
 นางบาป (ช่อง one31)
ข่าวร้อนก่อนไก่โห่ (ช่อง 3)
 ลูกเขยมะไฟ แม่ยายมะดัน (ช่อง 7)
 นางฟ้าเปื้อนฝุ่น (ช่อง 7)

พ.ศ. 2560

ทรายย้อมสี (ช่อง 8)
เตียงนางไม้ (ช่อง 3)
เล่ห์รักยาใจ (ช่อง 7)

พ.ศ. 2561

คุณชายไก่โต้ง (ช่อง 7)
สภากาแฟ 4.0 (ช่อง Amarin TV 34)

พ.ศ. 2562

มนตรามหาเสน่ห์ (ช่อง PPTV 36)
แม่มดเจ้าเสน่ห์ (ช่อง GMM25)

พ.ศ. 2563

35 ดาราโชว์ เดอะซีรีส์ (ไลน์ทีวี)

 คอนเสิร์ต 
 คอนเสิร์ต เปิดพรหมลิขิต บิ๊กแอส (17 มีนาคม 2550)
คอนเสิร์ตแบบเบิร์ดเบิร์ดโชว์ 2008 (15 - 30 สิงหาคม 2551)
โชว์ป๋า พูดจาภาษาเทพ แสดงสด งดเชื่อ เบื่อทวง ของเทพ โพธิ์งาม (18 ตุลาคม 2552)
โก๊ะตี๋ 6 แพร่ง (17-18 กรกฎาคม 2553)
บันทึกการแสดง "ร้องรำ จำอวดไทย" ณ ศูนย์วัฒนธรรมแห่งประเทศไทย (2555)
 คอนเสิร์ต James Ji Monkey King Fan Meeting วันซนซนกับคนสำคัญ ของเจมส์ - จิรายุ ตั้งศรีสุข (26 กุมภาพันธ์ 2557)
 รวมใจเป็นหนึ่ง คิดถึงคนพิเศษ (18 กุมภาพันธ์ 2560)
 คอนเสิร์ต 50 ปี พรีแซยิด ป้าง - นครินทร์ กิ่งศักดิ์ (30 กันยายน 2560)
 คอนเสิร์ต จับมือกันไว้ตลกไทยไม่ทอดทิ้งกัน (2560)
 คอนเสิร์ต Leo Presents ฮัก คอนเสิร์ต หมายเลข 2 มหกรรมเพลงไทยที่ยิ่งใหญ่ที่สุดในรอบปี (3 ธันวาคม 2560)
 An unforgettable moment concert by 39 ปี เชิญยิ้ม....จากคำเชิญเล็กๆ สู่รอยยิ้มที่ยิ่งใหญ่ (1-3 มีนาคม 2562)

 โฆษณา 

 การีนาฟรีไฟร์
 ธนาคารกรุงศรีอยุธยา ชุด Krungsri Auto ของ Suneta House

 ผลงานอื่น 

 มิวสิควีดีโอเพลง "ฟ้าฮ้องบึ้ม" ของ จินตหรา พูนลาภ (2558)
 เข้าเล่นเกมส์ในรายการ หัวท้ายตายก่อน (2564)
 Featuring กับ Cocktail เพลง "เสียชีพอย่าเสียสัตย์" (2565)

ภายหลังการเสียชีวิตก็ได้คว้ารางวัล Cannes Lions Bronze Award ในหมวด Entertainment จากคานส์ ประเทศฝรั่งเศส

 รางวัล 

 Ha Awards 2016 สาขาดาวค้างฟ้า
 Ha Awards 2018 สาขาสมทบบาทฮาแห่งปี